
REFERAT

privind aprobarea realizării lucrărilor de extindere la iluminatul 
public în municipiul Timişoara – zona de nord 

În conformitate cu Ordonanţa 42/2003 prin Hotărârea Consiliului Local al Municipiului Timişoara  nr. 139 din 29.03.2005 s-a hotărât concesionarea Serviciul de Iluminat Public. Ca urmare, prin licitaţie publică deschisă serviciul a fost concesionat încheindu-se contractul de concesiune SC 2005-18129 din 21.10.2005 cu S.C. ELBA S.A. în Zona de Nord faţă de Canalul Bega, având obiectul extindere, modernizare şi întreţinere iluminat public. 

Având în vedere cele de mai sus precum şi solicitările cetăţenilor  propunem aprobarea  realizării următoarelor lucrări de investiţii în cadrul contractului mai sus menţionat din fondurile  bugetului alocat pentru Biroul Iluminat Public aferent contractului de concesiune SC2005-18129 din 21.10.2005.

 Menţionăm că valoarea lucrărilor de iluminat arhitectural, modernizare şi extindere a sistemului de iluminat public pe partea de nord a Municipiului conform contractului mai sus menţionat este de 23.047.762 lei fără TVA adică 6.678.962 euro fără TVA, iar valoarea totală a lucrărilor propuse care rezultă din studiile de fezabilitate este de 880.935,70 lei fără TVA adică 255.284,40 euro fără TVA (1 Euro = 3,4508 lei la data de 08.08.2005. Decontarea se face conform articolului 9 din contractul SC2005-18129 din 21.10.2005). 

	EXTINDERI REŢELE DE ILUMINAT PUBLIC, ZONA DE NORD:

	- SF lucrarea nr. 5/2010: Extindere reţea de iluminat public în zona de blocuri UMT
- SF lucrarea nr. 6/2010: Extindere reţea de iluminat public pe str. Salciei (parţial)
- SF lucrarea nr. 7/2010: Extindere reţea de iluminat public în zona de blocuri Aeroport şi teren de joacă
- SF lucrarea nr. 8/2010: Iluminat ornamental şi arhitectural Biserica Greco-Catolică Sf. Iosif – Piaţa 700
- SF lucrarea nr. 9/2010: Extindere reţea de iluminat public în zona de blocuri Bucovina bl. B27-B28, str. Martirii de Fântâna Albă, str. Hotinului nr. 11

- SF lucrarea nr. 10/2010: Extindere reţea de iluminat public pe Calea aradului nr. 17 în zona bisericii Agape, aleea de legatură intre C. Aradului cu C. Torontalului (în spate la Interhome), zona Poligrafie – Aleea Ionel Perlea şi aleile de acces 

